V centre Paríža prepadli lupiči banku, unikajú pred políciou
PARÍŽ 22. januára 2019 (SITA/AP/HSP/Foto:TASR/AP-Bertrand Combaldieu)
Na známom bulvári Champs-Élysées v centre Paríža prepadli lupiči za bieleho dňa banku a sú na úteku pred políciou. Podľa francúzskeho denníka Le Parisien a stanice BFM TV vnikli najmenej traja ozbrojení muži do pobočky banky Milleis v utorok ráno
Médiá uvádzajú, že podozriví zviazali zamestnancov aj klientov a ostali vo vnútri niekoľko hodín, počas ktorých otvorili desiatky bezpečnostných schránok.
Prokuratúra neposkytla detaily o tom, koľko si lupiči odniesli. Banka, ktorá je vzdialená len približne 300 metrov od prezidentského paláca, sa nachádza vo štvrti, kde platia prísne bezpečnostné opatrenia. Po prepade ju pre verejnosť uzavreli a na mieste sa popoludní nachádzalo množstvo policajtov.
Žiaden obsah na tejto stránke nie je spoplatnený
Vážení čitatelia, žiaden článok na tejto stránke nie je spoplatnený, čo je dôvodom, prečo musí byť na nej viac reklamy. Chceme vás preto poprosiť o trpezlivosť a zhovievavosť. Vieme, že reklama je niekedy otravná, ale pomáha dofinancovať prevádzku vášho obľúbeného portálu. Chceme sa tiež obzvlášť poďakovať tým, ktorí nás finančne podporujú. Ak sa k nim chcete pripojiť, kliknite sem.